b'\n_START_ARTICLE_\nErnst Barlach\n_START_SECTION_\nBakgrunn\n_START_PARAGRAPH_\nErnst Barlach var eldste av die s\xc3\xb8nner til legen Georg (Gottlieb) Barlach (1839\xe2\x80\x931884) og hans hustru Johanna Louise (f\xc3\xb8dt Vollert). Han kom fra et luthersk hjem. St\xc3\xb8rsteparten av sin tidlige barndom tilbragte han i Sch\xc3\xb6nberg i Mecklenburg, der faren hadde legepraksis fra 1872,, og fra h\xc3\xb8sten 1876 i Ratzeburg, og begynte der p\xc3\xa5 folkeskolen. Det var mens de bodde her at faren d\xc3\xb8de, tidlig i 1884.\n_START_SECTION_\nKunstner\n_START_PARAGRAPH_\nErnst Barlach studerte ved kunstakademiet i Dresden og i Hamburg, Paris og Firenze. Deretter var han en tid selvstendig kunstner i sin f\xc3\xb8deby. I sitt verk beskrev han menneskenes daglige liv og i s\xc3\xa6rdeleshet motiver fra f\xc3\xb8rste verdenskrig._NEWLINE_I 1906 reiste han og broren Nikolaus p\xc3\xa5 et \xc3\xa5tte ukers bes\xc3\xb8k til broren Hans i Russland. Denne reisten hadde en av de sterkeste innflytelser p\xc3\xa5 ham og hans kunstneriske stil._NEWLINE_I 1910 flyttet han til G\xc3\xbcstrow, der han fikk et arbeidssrum etter personlige preferanser. Kunstakademiet i M\xc3\xbcnchen opptok Barlach i 1925 som \xc3\xa6resmedlem._NEWLINE_Eksempler p\xc3\xa5 hans verk er Tiggersken (1907), Den ensomme (1911), et krigsminnesmerke i ved universitetskirken i Kiel fra 1928 og skulpturen Syngende mann i bronse fra 1930._NEWLINE_Barlachs kunst ble bannlyst av nazistene som Entartete Kunst. 663 av hans arbeider ble beslaglagt. Mange er forsvunnet, men er listef\xc3\xb8rt.  er. \xc3\x85r 1937 var han representert p\xc3\xa5 kunstutstilningen Entartete Kunst i M\xc3\xbcnchen._NEWLINE_Etter andre verdenskrig ble hans konfiskerte verk samlet hovedsakelig i G\xc3\xbcstrow, i et s\xc3\xa6rskilt Barlachmuseum. Andre skulpturer finnes idag i flere kirker i det nord\xc3\xb8stre Tyskland.\n_START_SECTION_\nPriser\n_START_PARAGRAPH_\nHan fikk Kleistprisen for dramaet Syndfloden i 1930.'